paragraph_text: Soko G-4 Super Galeb (N-62), školsko-jurišni zrakoplov jugoslavenske proizvodnje. Posadu čine dva člana koji sjede u tandemskom položaju, s tim da je stražnji dio malo uzdignut u odnosu na prednji dio, zbog bolje vidljivosti. Avion je prvi put poletio 17. srpnja 1978. a serijska proizvodnja je započela 1982. G-4 Super Galeb je izrađen kako bi zamijenio G-2 Galeb i Lockheed T-33 u Jugoslavenskom ratnom zrakoplovstvu.